9. การจัดการ

(1) โครงสร้างการจัดการ :

ผังการจัดองค์กร

[]บริษัท แสนสิริ จำกัด (มหาชน)

39

9. การจัดการ

  (1) โครงสร้างการจัดการ :

 -โครงสร้างการจัดการของบริษัท ประกอบด้วย คณะกรรมการทั้งหมด 3 ชุด เลขานุการคณะกรรมการ และคณะผู้บริหารระดับสูง ดังมีรายละเอียดต่อไปนี้

(1) คณะกรรมการบริษัท จำนวน 11 คน ได้แก่

  1. นายโกวิทย์ โปษยานนท์ ประธานกรรมการ

  2. นายวสันต์ จาติกวณิช รองประธานกรรมการ

  3. นายจิตติน สีบุญเรือง กรรมการ

  4. นายอภิชาติ จูตระกูล กรรมการ

  5. นายเศรษฐา ทวีสิน กรรมการ

  6. นายวันจักร์ บูรณศิริ กรรมการ

  7. นายวิศาล เชาวน์ชูเวชช กรรมการอิสระ

  8. นางสาวจิตรา ศรีสาคร กรรมการอิสระ

  9. นายเคนเนท แอนดริว มันคาซี กรรมการ

  10. นายฒาลิน เอี่ยมฐิติวัฒน์ กรรมการ

  11. นายเรียวอิชิ มินามิ กรรมการ

อนึ่ง บริษัทมีการเปลี่ยนแปลงกรรมการในระหว่างปี 2544 ดังนี้

- นายเมอร์ริค อาร์. คลีแมน จดทะเบียนออกจากตำแหน่งกรรมการ

  เมื่อวันที่ 19 เมษายน 2544

- นายเจฟฟรีย์ อาร์ โรเซนทัล จดทะเบียนออกจากตำแหน่งกรรมการ

  เมื่อวันที่ 19 เมษายน 2544

- นายธนพล ศิริธนชัย จดทะเบียนออกจากตำแหน่งกรรมการ

  เมื่อวันที่ 16 พฤศจิกายน 2544

- นายไพอัส โฮ จดทะเบียนออกจากตำแหน่งกรรมการ

  เมื่อวันที่ 29 พฤศจิกายน 2544

(2) คณะกรรมการตรวจสอบ จำนวน 3 คน

  และเลขานุการคณะกรรมการตรวจสอบ 1 คน ได้แก่

  1. นายโกวิทย์ โปษยานนท์ ประธานกรรมการตรวจสอบ

  2. นายวิศาล เชาวน์ชูเวชช กรรมการตรวจสอบ

  3. นางสาวจิตรา ศรีสาคร กรรมการตรวจสอบ

  4. นายเทพศักดิ์ นพกรวิเศษ เลขานุการคณะกรรมการตรวจสอบ

(3) คณะกรรมการบริหาร จำนวน 7 คน ได้แก่

  1. นายอภิชาติ จูตระกูล ประธานกรรมการบริหาร

  2. นายเศรษฐา ทวีสิน รองประธานกรรมการบริหาร

  3. นายวันจักร์ บูรณศิริ กรรมการบริหาร

  4. นายฒาลิน เอี่ยมฐิติวัฒน์ กรรมการบริหาร

  5. นายยงยุทธ ชัยพรหมประสิทธ์ กรรมการบริหาร

  6. นายนพพร บุญถนอม กรรมการบริหาร

  7. นายปิยบุตร เลิศดำริห์การ กรรมการบริหาร

(4) เลขานุการคณะกรรมการ จำนวน 1 คน คือ นายนพพร บุญถนอม

  (จ) คณะผู้บริหารระดับสูงของบริษัท จำนวน 8 คน ได้แก่

  1. นายอภิชาติ จูตระกูล ประธานอำนวยการ

  2. นายเศรษฐา ทวีสิน กรรมการผู้จัดการ

  3. นายวันจักร์ บูรณศิริ ผู้ช่วยกรรมการผู้จัดการ

  สายงานพัฒนาธุรกิจและพัฒนาโครงการ

4. นายฒาลิน เอี่ยมฐิติวัฒน์ ผู้อำนวยการอาวุโส

  สายงานบัญชีและการเงิน

  5. นายนพพร บุญถนอม ผู้อำนวยการสายงานกฎหมาย

6. นายมนเธียร สร้อยสุวรรณ ผู้อำนวยการสายงานพัฒนาโครงการ

7. นายเทพศักดิ์ นพกรวิเศษ ผู้อำนวยการสายงานการเงิน

และทรัพยากรมนุษย์

8. นายอุทัย อุทัยแสงสุข ผู้ช่วยผู้อำนวยการ

สายงานพัฒนาธุรกิจและการลงทุน

(โปรดดูหัวข้อ รายละเอียดเกี่ยวกับกรรมการและผู้บริหาร ประกอบ)

-ขอบเขตอำนาจหน้าที่ของคณะกรรมการบริษัท

ตามข้อบังคับของบริษัท คณะกรรมการบริษัทเป็นผู้มีอำนาจหน้าที่ในการตัดสินใจ
และดูแลการดำเนินงานของบริษัทให้เป็นไปตามวัตถุประสงค์ ข้อบังคับ มติที่ประชุมผู้ถือหุ้น และ
กฎหมาย เว้นแต่การตัดสินใจหรือการดำเนินงานในเรื่องที่ตามกฎหมาย ประกาศและข้อกำหนดของ
คณะกรรมการกำกับหลักทรัพย์และตลาดหลักทรัพย์ และตลาดหลักทรัพย์แห่งประเทศไทยกำหนดให้
ต้องได้รับการอนุมัติจากที่ประชุมผู้ถือหุ้น ซึ่งคณะกรรมการจะต้องได้รับอนุมัติจากที่ประชุมผู้ถือหุ้น
ก่อนจึงจะดำเนินการได้ โดยที่ข้อบังคับของบริษัทได้ให้อำนาจคณะกรรมการที่จะแต่งตั้งคณะเจ้าหน้าที่
บริหาร (คณะกรรมการบริหาร) เพื่อทำหน้าที่ควบคุมดูแลกิจการรายวันของบริษัทให้เป็นไปตามแนว
นโยบายและงบประมาณที่ได้รับอนุมัติจากคณะกรรมการ และกิจการอื่นใดตามที่คณะ กรรมการมอบ
หมาย ซึ่งได้แก่การอนุมัติการดำเนินงานตามขอบอำนาจที่คณะกรรมการได้ให้ไว้ และการกลั่นกรอง
เรื่องใด ๆ ที่อยู่นอกเหนือขอบอำนาจของตนเพื่อเข้าสู่การพิจารณาของคณะกรรมการ

นอกจากนี้ข้อบังคับได้ให้อำนาจคณะกรรมการมีสิทธิแต่งตั้งเจ้าหน้าที่ หรือคณะ
ทำงานอื่นใดเพื่อช่วยเหลือคณะกรรมการในการบริหารงานได้ด้วย ซึ่งคณะกรรมการโดยมติที่ประชุม
คณะกรรมการของบริษัทครั้งที่ 10/2542 เมื่อวันที่ 15 พฤศจิกายน 2542 ได้แต่งตั้ง คณะกรรมการ
ตรวจสอบขึ้น ประกอบด้วยกรรมการของบริษัท 3 ท่าน ที่เป็นอิสระจากผู้บริหารและผู้ถือหุ้นรายใหญ่
ของบริษัท เพื่อให้มีหน้าที่ ความรับผิดชอบและรายงานต่อคณะกรรมการของบริษัทในเรื่องต่อไปนี้

1. สอบทานให้บริษัทมีการรายงานทางการเงินอย่างถูกต้องและเปิดเผยอย่างเพียงพอ
โดยการประสานงานกับผู้สอบบัญชีภายนอกและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี

2.
สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมีประสิทธิผล
โดยสอบทานร่วมกับผู้สอบบัญชีภายนอกและผู้ตรวจสอบภายใน (ถ้ามี)

3. สอบทานการปฏิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4. พิจารณาคัดเลือกและเสนอแต่งตั้งผู้สอบบัญชีของบริษัท
รวมถึงพิจารณาเสนอค่าตอบแทนของผู้สอบบัญชี

5. พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงหรือ
รายการที่อาจมีความขัดแย้งทางผลประโยชน์ให้มีความถูกต้องและครบถ้วน

6. ปฏิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นชอบด้วย

7. จัดทำรายงานกิจกรรมของคณะกรรมการตรวจสอบโดยเปิดเผยไว้ในรายงานประจำปีของบริษัท

จะเห็นได้ว่า ภายใต้โครงสร้างอำนาจของคณะกรรมการดังกล่าว
คณะกรรมการจะเป็นผู้กำหนดนโยบายในการดำเนินธุรกิจและกำกับดูแลการดำเนินกิจการของบริษัทผ่านทางการแต่งตั้งและกำหนดอำนาจหน้าที่ของคณะกรรมการบริหาร
คณะกรรมการตรวจสอบ ประธานเจ้าหน้าที่บริหาร (ประธานอำนวยการ)
และกรรมการผู้จัดการของบริษัท (โปรดดูผังการจัดองค์กร ประกอบ)

(2) การสรรหากรรมการและผู้บริหาร :

  การเลือกกรรมการของบริษัทจะต้องได้รับอนุมัติจากที่ประชุมใหญ่ของผู้ถือหุ้น เว้น

แต่กรณีตำแหน่งกรรมการว่างลงเพราะเหตุอื่นนอกจากการออกตามวาระให้คณะกรรมการเป็นผู้เลือกบุคคลเข้าดำรงตำแหน่งกรรมการแทนในการประชุมคราวถัดไป
โดยบุคคลที่เข้าเป็นกรรมการให้อยู่ในตำแหน่งได้เพียงเท่าวาระที่เหลืออยู่ของกรรมการที่ตนแทน
เว้นแต่วาระการดำรงตำแหน่งของกรรมการดังกล่าวจะเหลือน้อยกว่าสองเดือน
ในกรณีการแต่งตั้งกรรมการอิสระ และกรรมการตรวจสอบ
คณะกรรมการจะพิจารณาจากรายชื่อผู้ทรงคุณวุฒิที่ได้รับการยอมรับโดยทั่วไปในวงการธุรกิจและวิชาการที่มีคุณสมบัติเหมาะสม
ซึ่งได้รับการเสนอชื่อโดยประธานอำนวยการและกรรมการผู้จัดการ เพื่อทำการ แต่งตั้ง
หรือเสนอให้ที่ประชุมผู้ถือหุ้นของบริษัทแต่งตั้งตามแต่กรณี เช่นเดียวกันกับกรรมการอื่น ๆ
ซึ่งได้รับแต่งตั้งโดยการเสนอชื่อโดยการพิจารณาร่วมกันของประธานอำนวยการและกรรมการผู้จัดการ

  วิธีการเลือกตั้งกรรมการผ่านที่ประชุมผู้ถือหุ้น :

ในการแต่งตั้งคณะกรรมการ ข้อบังคับของบริษัทได้กำหนดไว้แตกต่างจากที่ระบุไว้ในมาตรา 70
วรรคหนึ่ง แห่งพระราชบัญญัติบริษัทมหาชนจำกัด พ.ศ. 2535
โดยกำหนดหลักเกณฑ์ในการเลือกตั้งคณะกรรมการของบริษัทว่า
จะต้องได้รับความเห็นชอบโดยเสียงข้างมากของที่ประชุม ผู้ถือหุ้นในการประชุมนั้น
โดยให้ผู้ถือหุ้นมีคะแนนเสียงหนึ่งหุ้นเท่ากับหนึ่งเสียง
โดยจะเลือกตั้งเป็นรายบุคคลหรือหลายคนรวมเป็นคณะก็ได้ตามที่ที่ประชุมผู้ถือหุ้นเห็นสมควร
แต่ผู้ถือหุ้นแต่ละรายจะแบ่งคะแนนเสียงให้แก่คนใดหรือคณะใดมากน้อยเพียงใดไม่ได้
โดยที่ในการประชุมสามัญผู้ถือหุ้น ประจำปีทุกครั้งให้กรรมการออกจากตำแหน่งหนึ่งในสามเป็นอัตรา
โดยกรรมการที่พ้นจากตำแหน่งตามวาระอาจได้รับเลือกกลับเข้าดำรงตำแหน่งกรรมการของบริษัทใหม่ได้

  (3) ค่าตอบแทนผู้บริหาร :

  (3.1) ค่าตอบแทนที่เป็นตัวเงิน

 (ก) ค่าตอบแทนกรรมการบริษัท และกรรมการตรวจสอบ ในปี 2544 

รวม 13 คน (รวมกรรมการที่ออกจากตำแหน่งระหว่างปี) เท่ากับ 2,071,000.- บาท โดยเป็นค่าตอบแทนในรูปของเบี้ยประชุมและบำเหน็จกรรมการ

(ข) ค่าตอบแทนกรรมการบริหารและผู้บริหารของบริษัท ในปี 2544

รวม 8 คน เท่ากับ 13,043,912.-บาท โดยเป็นค่าตอบแทนในรูปของเงินเดือน เบี้ยประชุม
และบำเหน็จ

2.  ค่าตอบแทนอื่น ได้แก่

  -เงินสมทบกองทุนสำรองเลี้ยงชีพ

  ในปี 2544 บริษัทไม่มีการจ่ายเงินสมทบกองทุนสำรองเลี้ยงชีพให้แก่กรรมการ

แต่ในส่วนของกรรมการและผู้บริหารที่มีฐานะเป็นพนักงานของบริษัทด้วยนั้น
บริษัทได้จ่ายเงินกองทุนสำรองเลี้ยงชีพให้แก่กรรมการและผู้บริหารดังกล่าวจำนวน 8 ราย
รวมเป็นเงิน 1,167,741.20 บาท

จำนวนหุ้นของผู้บริหารที่เพิ่มขึ้นหรือลดลงในปีที่ผ่านมา :

รายชื่อผู้บริหาร จำนวนหุ้นที่เพิ่มขึ้น (ลดลง)

ในปี 2544

1. นายโกวิทย์ โปษยานนท์ -

2. นายวสันต์ จาติกวณิช -

3. นายจิตติน สีบุญเรือง -

4. นายอภิชาติ จูตระกูล (2,456,274)

5. นายเศรษฐา ทวีสิน -

6. นายวันจักร์ บูรณศิริ -

  7. นายวิศาล เชาวน์ชูเวชช -

  8. นางสาวจิตรา ศรีสาคร -

  9. นายเคนเนท แอนดริว มันคาซี -

  10. นายฒาลิน เอี่ยมฐิติวัฒน์ -

  11. นายเรียวอิชิ มินามิ -

  12. นายยงยุทธ ชัยพรหมประสิทธิ์ -

  13. นายนพพร บุญถนอม -

  14. นายปิยบุตร เลิศดำริห์การ -

  15. นายมนเธียร สร้อยสุวรรณ -

  16. นายเทพศักดิ์ นพกรวิเศษ -

  (4) การกำกับดูแลกิจการ (Corporate Governance) :

บริษัทได้ให้ความสำคัญของการกำกับดูแลกิจการเป็นอย่างมาก จากความเชื่อที่ว่า การ
กำกับดูแลกิจการเป็นระบบที่จัดให้มีกระบวนการและโครงสร้างของภาวะผู้นำและการควบคุมของ กิจ
การให้มีความรับผิดชอบตามหน้าที่ด้วยความโปร่งใสและสร้างความสามารถในการแข่งขันเพื่อรักษา
เงินทุนและเพิ่มคุณค่าให้กับผู้ถือหุ้นในระยะยาว
ภายในกรอบการมีจริยธรรมที่ดีโดยคำนึงถึงผู้มีส่วนได้เสียอื่นและสังคมโดยรวม
บริษัทได้มีการจัดสร้างโครงสร้างของคณะกรรมการตรวจสอบ (Audit Committee)
ซึ่งประกอบไปด้วยผู้ทรงคุณวุฒิ และเป็นกรรมการอิสระของบริษัท โดยมี
โครงสร้างที่เป็นอิสระจากผู้บริหารของบริษัท ซึ่งคณะกรรมการตรวจสอบนี้ได้มีการประชุมทุก
ไตรมาส เพื่อตรวจสอบ การดูแลกิจการของบริษัทอย่างต่อเนื่อง ทั้งนี้ โดยยึดหลักความโปร่งใส
(Transparency) ความซื่อสัตย์ (Integrity) ความรับผิดชอบต่อผลการปฏิบัติงานตามหน้าที่
(Accountability) และความสามารถในการ แข่งขัน (Competitiveness)

นอกจากนี้ เนื่องจากผู้ร่วมทุนของบริษัทและผู้ถือหุ้นส่วนหนึ่งของบริษัท เป็นชาวต่าง ประเทศ
ซึ่งมีความต้องการทราบข่าวสารข้อมูลที่ถูกต้อง แม่นยำ และรวดเร็ว บริษัทตระหนักถึงความ
จำเป็นและเข้าใจในเรื่องการกำกับดูแลกิจการว่ามีความสำคัญ และเป็นส่วนสำคัญที่นักลงทุนจะตัดสิน
ใจในการเลือกลงทุนในบริษัท ฉะนั้น บริษัทจึงได้พัฒนาระบบสารสนเทศ ระบบการบัญชี การบริหาร
ให้มีความทันสมัย เพื่อให้มีการรายงานผลที่รวดเร็วและถูกต้อง
และบริษัทยังได้มีการตั้งส่วนนักลงทุนสัมพันธ์เพื่อรองรับงานประสานงานกับนักลงทุนของบริษัทอีกด้วย

(5) การดูแลเรื่องการใช้ข้อมูลภายใน :

คณะกรรมการและผู้บริหารของบริษัทมีหน้าที่ในการส่งสำเนาในรายงานการถือครอง
หลักทรัพย์ของบริษัทซึ่งจะต้องรายงานสำนักงานคณะกรรมการกำกับหลักทรัพย์และตลาดหลักทรัพย์
ทุกครั้งที่มีการเปลี่ยนแปลงการถือครองหุ้นของบริษัท ซึ่งเป็นมาตรการหนึ่งที่ทำให้บริษัทสามารถ
ตรวจสอบว่ามีการซื้อขายหุ้นโดยการใช้ข้อมูลภายในของบุคคลดังกล่าว นอกจากนี้บริษัทยังได้กำหนด
นโยบายเกี่ยวกับการเปิดเผยข้อมูลที่เป็นสาระสำคัญของบริษัทไว้โดยการกำชับให้มีการเปิดเผยเฉพาะ
ผู้ที่เกี่ยวข้องและจำเป็นต้องใช้ข้อมูลดังกล่าวเท่านั้น
โดยจะมีการเปิดเผยข้อมูลดังกล่าวให้แก่ผู้บริหารอื่นพร้อม ๆ
กับการเปิดเผยข้อมูลดังกล่าวต่อสาธารณชน ด้วยวิธีการดังกล่าวบริษัทเชื่อว่า หากเกิดการ
นำข้อมูลภายในไปใช้เพื่อเป็นประโยชน์ส่วนตนจะสามารถกำหนดขอบเขตในการสอบสวนและนำตัว
ผู้กระทำความผิดมาลงโทษได้อย่างมีประสิทธิภาพ

  (6) บุคลากร :

จำนวนพนักงานทั้งหมด รวม 81 คน

(1) จำนวนพนักงานในแต่ละสายงานหลัก

1.  สำนักบริหาร 5 คน

2.  สายงานพัฒนาธุรกิจและพัฒนาโครงการ ประกอบด้วย

  - บริหารกลาง 2 คน

  - สายงานพัฒนาธุรกิจและการลงทุน 5 คน

  - สายงานพัฒนาโครงการ 17 คน

3.  สายงานบัญชีและการเงิน ประกอบด้วย

  - สายงานบัญชีและการเงิน 12 คน

-   ฝ่ายเทคโนโลยีและสารสนเทศ 5 คน

4.  สายงานการเงินและทรัพยากรมนุษย์ ประกอบด้วย

  - ฝ่ายงบประมาณและการเงิน 4 คน

  - ฝ่ายทรัพยากรมนุษย์และธุรการ 13 คน

5.  สายงานกฎหมาย 9 คน

6.  ฝ่ายบริการลูกค้า 3 คน

7.  ฝ่ายการตลาด 4 คน

8.  ระบบคุณภาพ 2 คน

ผลตอบแทนรวมของพนักงาน ในปี 2544 สามารถแยกตามลักษณะผลตอบแทน 

ดังนี้

  - เงินเดือน 24,378,501.66 บาท

  - เงินสมทบกองทุนสำรองเลี้ยงชีพ 1,248,602.57 บาท

  รวมทั้งสิ้น 25,627,104.23 บาท

นโยบายการพัฒนาพนักงาน

บริษัทมุ่งพัฒนาให้พนักงานทุกคนทำงานอย่างมีประสิทธิภาพ
โดยการสนับสนุนและส่งเสริมให้พนักงานมีโอกาสรับการสัมมนา ฝึกอบรม ทั้งหลักสูตรด้านวิชาชีพ
และหลักสูตรด้านการเสริมทักษะในการทำงาน
รวมทั้งส่งเสริมการสร้างวิทยากรฝึกอบรมจากภายในบริษัท
เพื่อถ่ายทอดความรู้ความสามารถให้กับเพื่อนพนักงาน

นอกจากนี้ บริษัทยังให้ความสำคัญกับผลการปฏิบัติงานและศักยภาพในการทำงานของพนักงาน
พร้อมทั้งดูแลด้านสวัสดิการและสุขภาพของพนักงานในรูปแบบต่าง ๆ
เพื่อสร้างความสัมพันธ์อันดีระหว่างพนักงานและบริษัท
อันก่อให้เกิดความร่วมมือร่วมใจในการสร้างความสำเร็จให้กับองค์กรในอนาคต